Henare PeeniPEENI HENARE (Labour—Tāmaki Makaurau): Reo Māori e Te Māngai o Te Whare kāti: Ko te amorangi ki mua ko te hāpai ō ki muri" tēnei e wehi tonu ana ki tō tātou Kaihanga mō āna manākitanga katoa ka ūhia mai ki runga i a tātau i te rā nei. He whakatau tēnei ki a Whanganui Awa ōna hapū ōna marae maha ki runga i te tāhūhū ō tō tātou Whare e tū nei. Haere mai rā koutou haere mai rā koutou! Ka pērā ki te rerenga o tō koutou awa he maha ngā piko he maha ngā āmiomiotanga ki runga i Te Awa o Whanganui ērangi kai konei tonu koutou i te rā nei kāti e mihi atu ana! Pīkauria mai ngā mate o te wā ka tāpae atu ki ngā mate maha kei runga i ā mātou e tangi atu nei. Ka whakaaro ake ahau mō tōku tuakana ā Awa-nui-ā Rangi o Tauranga Moana i riro atu i Te Rātapu kua pahure ake nei. Ka whakaaro ake ahau mō te kuia rongonui i ngaro atu ki raro i te maru o Taranaki Maunga ki roto i ngā rangi kua tahā ake nei kāti rātau ki a rātau ka whakahokia mai ngā rārangi kōrero ki a tātou te hunga ora tēnā tātau katoa! Mō tētahi wā paku iti nei ka huri atu ahau ki Te Reo Pākehā.[Māori language Mr Deputy Speaker well then: "The emblem of God in the vanguard the food-bearers in the rear" and so this one remains in awe of our Creator in regards to all his generosity and care that he has spread over us on this day. I pay homage to this Whanganui River its hapū and many many marae under the ridgepole of our House standing here. Welcome indeed to you collectively come hither! Like the flows of your river there are many swirls upon the Whanganui River but you are still here today and so I must commend you! Bring forth the deaths of the moment that are upon you and lay them out before the many that are upon us grieving here before you. I think about my elder one Awa-nui-ā-Rangi of Tauranga who passed away on the Sunday just passed and the well-known elderly lady who died under the shadow of Mount Taranaki during the past few days just gone so let them remain there amongst themselves and bring back the focus of the contributions upon us the living acknowledgments to us all. I turn to speak in English for just a brief moment.]It is not often I speak in English on these types of bills and I will be speaking only very briefly in English to congratulate the Minister for Treaty of Waitangi Negotiations. I am really quite happy to hear of his close working relationship with the outgoing Prime Minister Mr Key and clearly the person whom he supports to replace him in Mr English. He mentioned the kind of compromise and begging he has had to do at the table of Mr English and I say to my colleague Mr Paraone: "By crikey I think Ngāpuhi could be in with a bloody big rise come settlement time for Ngāpuhi." Ki Te Minita e mihi atu ana au ki a ia me ōna mahi katoa ki te tutuki i ngā āhuatanga o tēnei pire me ngā pire kua kōrerohia e tēnei Whare ki roto i ngā wiki mārama tau kua pahure ake nei. I kōrero mai Te Minita mō ētahi ō āna āpiha e mihi atu ana au ki ā rātau ngā āpiha o Te Karauna me Te Heamana o Te Rōpu Whiriwhiri i ngā Take Māori o te wā nei arā ko Tutehounuku Korako ā koutou katoa e ngā mema o Te Rōpu Whiriwhiri i ngā Take Māori. E mihi atu ana tā te mea te nui hoki o ngā mahi a Te Minita nā ko ngā pire me ngā kiko kei roto ka tau ki runga i te tēpū o Te Rōpū Whiriwhiri i ngā Take Māori. I rongo atu ahau e pā ana ki tēnei pire ko reira ngā kaitautoko arā ko te nuinga! Ērangi ko reira anō wētahi amuamu totohe ngā take e pā ana ki a tātau Te Iwi Māori ngā take rawa tēnei mō te whāki atu ki roto i Te Whare Pāremata i tēnei wā. Ko tāku kua roa rawa e mea atu ana ko ngā take o Te Ao Māori waihona atu mā te marae e ea ai e tau ai tutuki ai. Kāti e mihi atu ana ki ngā tāngata katoa kua kōkiri nei i tēnei pire kai mua i te aroaro mō te pānuitanga tuarua i te rā nei. Kāti i kite atu ahau i ngā me kī ngā whakapapa kai roto i te pire ka whakaritea nei i ētahi rōpū i ētahi ope i ētahi kāhui rangatira hei whakahaere i ētahi o ngā mahi e pā ana ki Te Awa o Wanganui. Ko tetahi wahanga anā ko te oranga o te wai ko te oranga o te awa whānui mai i te maunga tere atu ki te moana he mea pai tēnā! I a au e pānui ana i ngā whakapapa o te pire nā kua wahaina ki roto i te pire nei ko Te Awa Tupua ko Tupua te kawa ko Te Pou Tupua ko Te Karewao ko Te Heke Ngahuru ki Te Awa Tupua ko Te Kōpuka nā Te Awa Tupua kia matāra rawa te korotete o Te Awa Tupua. Wēnei whakapapa katoa kai roto i te pire! E mihi atu ana ki tērā atu āhuatanga me te whakatūpato i ā tātau ki roto i ngā mahi kei mua i te aroaro. Ko ēnei whakapapa kua kōrerohia nei e te pire e ōrite ana ki te terenga o te wai ko ngā āmiomio kei roto ko ngā piko e haukoti nei i te wai nā ko reira ngā tūpatotanga. Nō reira koina tāku atu ki a tātau i te rā nei. Ka huri i tua atu ki tērā kaupapa i kōrerohia mai nā e Te Minita e pā ana ki te tikanga me Te Ao o Te Māori ka whakaturengia ki roto i te ture ā Te Pākehā i roto i ngā pire tatūngā take Tiriti kua pahure ake nei. Kua roa rawa au e mea atu ana āe mārika kia matāra tātau! Ki te whakawhāiti tātau me ō tātau ake āhuatanga o Te Ao Māori ki roto i ngā ture o Te Pākehā tēnā pea ka tīpoki ka tahuri te waka! Tēnā pea ka raru ko ngā tikanga ā ō tātau mātua ā ō tātau tūpuna. Ka whakaaro ake ahau mō tetahi atu o ngā pire ki roto i a au o Ngatikahu ki Whangaroa me te kī atu ā ko ngā uri o tēnei tupuna anake ka whai pānga ki tēnei pire. Kaua au e whakaae ana ki tērā tūāhuatanga ka haukoti nei i te āhuatanga o te whāngai tamariki. Ka haukoti nei i ngā āhuatanga ka kitea ia rā ia rā ki roto i ngā whānau me ngā hapori o te kāinga. Koinā ngā tūpatotanga kai roto i tēnei pire i a au e pānui ana i ōna kiko i ōna kōrero katoa.Nā ka kōrero atu ahau mō te āhuatanga o tēnei mea Te Awa me te kī atu āe e ai ki te pire nei he tangata. He oranga tōna he mauri tōna e tautoko ana au i tērā tūāhuatanga āe. Āe mārika e tautoko ana au i tērā tūāhuatanga koinā anō. Ko tāku wero atu ki tēnei Whare me Te Minita ka pēhea ngā wai Māori puta noa? Ki roto i a au ki roto i ā māua ko Pita Paraone o te kāinga ko Whatitiri Te Maunga ko Porotī Te Kāinga anā ko Te Waipuna o ngā mātua tūpuna. Ko reira te totohe mō tēnei take o te wai. I kī atu mātau ki Te Minita me ōna āpiha katoa he oranga tōna he mauri tōna. Nā kua roa rawa mātau o taua kāinga rā e whai pānga ana ki tēnei wai kaukau o ngā mātua o ngā tūpuna kāti. Ko tāku atu he nui ngā mahi kei mua i te aroaro. Ko te mea pai o tēnei pire kua tīmata! Kua tīmata te ture ki te aro mai ki ngā kōrero a ō tātau mātua ki ngā mahi a ō tātau tūpuna me te hiahia kia puāwai tonu mai kia whakawhanake ai ngā kōrero mō ngā uri whakatupu ā taihoa ake nei kāti! Ki roto i te toenga o te wā ka mihi kau atu ki a Wanganui me wā rātau hiahia ki te kōkiri ngātahi ki te kawe ngātahi i tēnei take kei mua i te aroaro o Te Whare Pāremata me Te Minita a Chris Finlayson; e mihi atu au ki tērā atu tūāhuatanga. I kōrero mai Te Minita mō tērā ahakoa te pai o ēnei kupu ki roto i te pire ē hoa ka mamae tonu Te Iwi Māori ngā Iwi o Whanganui. Ka haehae tonu mātau i te kiri nā ngā pānga mamaetanga ki runga i ā mātau ki roto i ngā tau maha kua pahure ake nei kāti! Waihona atu tēnei kōrero ki konei. E hari koa ana. Ā tae hoa ake nei ka puta mai ko te pānuitanga tuatoru o tēnei pire hei whakamana ki roto i Te Ture a Te Pākehā. Ki a tāua Te Māori kia ū tonu ki tō tātou tikanga. Kia kaua tēnei Whare e haukoti nei i ngā āhuatanga me ngā tikanga ā ō tātau marae whānau hapū iwi kāti tēnā koutou tēnā koutou kia ora tātau katoa.[In regard to the Minister I acknowledge him and all he has done to complete the circumstances that related to this bill and the bills that have been spoken about by this House during the weeks months and years just passed. The Minister talked about some of his officials to us and I acknowledge them the Crown officials the current chairman of the Māori Affairs Committee—that is Tutehounuku Korako—and all of you the committee members. I compliment them because of the huge workload of the Minister and now the bills and contents within them will land upon the table of the Māori Affairs Committee. As far as this bill is concerned I heard that the supporters are there in other words the majority! However there are some complaints as well contentions some issues relating to our Māori people. This is about resources to disclose in Parliament House at this point in time. To me personally I have been saying for a long time that issues concerning Māoridom should be left at the marae to be aired sorted out resolved and settled. Enough I commend all the people who have championed this bill that is before us for this second reading on this day. And so I saw shall I say genealogies in the bill that are to determine some groups contingents and high-ranking clusters to administer some of the operations relating to the Whanganui River. There is one part then about the well-being of the entire length of the river from the mountain to the sea and that has to be a good thing! As I was reading the bill's genealogies it declares in this bill that Te Awa Tupua is an indivisible and living whole the protocol is to be Tupua Te Pou Tupua is its human face Te Karewao is an advisory group Te Heke Ngahuru is a strategy document Te Kōpuka is a collaborative strategy group to Te Awa Tupua and the eel trap cage of the Whanganui River would really need to be untangled. All these genealogies are in the bill. I acknowledge that situation and caution us in terms of the tasks ahead of us in the future. These genealogies mentioned here by the bill are similar to the flow of the water. The swirls in it and the bends that interrupt the flow of the water there then are those alerts! So that then is mine to us on this day. I turn to that other matter that the Minister talked to us about in regard to custom and Māoridom enshrined in a Pākehā law and in Treaty settlement bills just past. I have said for a long time yes indeed we must be vigilant. If we are to pack ourselves and our original aspects of Māoridom into the laws of Pākehā perhaps the canoe might nosedive might overturn. Perhaps the customs of our forefathers might become compromised. I recall another bill from within me of Ngatikahu ki Whangaroa and assert that only the descendants alone of this ancestor will be permitted to have an interest to this bill. I will not agree to that kind of situation that denies an opportunity for adopted children situations that are seen on a daily basis within families and communities of the home. Those are the precautions in this bill as I was reading its contents and all of its commentaries. Now I will comment about the situation concerning this river thing and assert according to this bill yes it is a person. It has a living and a life force and yes I endorse that kind of circumstance and agree totally. My challenge to this House and to the Minister is what about the fresh water throughout? Within me and Pita Paraone and I from back home Whatitiri is the mountain Pororotī is the settlement and of the ancestral forefathers Te Waipuna is ours. That is where the contention in regard to this matter about the water is. I said to the Minister and all his officials that the river is living and it has a life force. Now then we of that place have had an interest in this swimming pool of our ancestral waters for a very long time but enough. For me personally there is much to be done ahead of us in the future. The good thing about this bill is that it has started! The bill is starting to take heed of what our parents are saying. It is starting to take into account the work of our ancestral forefathers their aspirations; to ensure that it continues to flourish and that it continues to develop the conversations for our forthcoming generations. Enough! In the remaining minutes left to me I truly commend you Wanganui and your desire to work collaboratively in regards to this matter before the House with the Minister Chris Finlayson. I acknowledge you in regard to that other kind of situation. In regard to that the Minister talked to us about it but regardless of how wonderful the words in the bill were gee mate it was still hurtful to Māoridom and the tribes of Whanganui. We continue to cut up into the skin as a consequence of the effects of the pain we experienced over the many many years but enough! Leave this contribution here. I am absolutely stoked. The third reading will arrive soon enough to mandate it as a Pākehā Act. To you and me as a Māori we must continue to commit ourselves to our custom. We must never let this House compromise aspects and customs that pertain to our marae whānau hapū and iwi. Enough; acknowledgments and congratulations to you collectively and to us all.]"